ಚಂದಕವಾಡಿಯಲ್ಲಿ ರಸ್ತೆ ಕಾಮಗಾರಿ ಕಳಪೆ ಜೆಡಿಎಸ್ ಕಾರ್ಯಕರ್ತರ ಪ್ರತಿಭಟನೆ.. ಚಾಮರಾಜನಗರ : ತಾಲೂಕಿನ ಚಂದಕವಾಡಿ ಗ್ರಾಮದ ಹಾಲಿನ ಡೈರಿ ರಸ್ತೆಯಲ್ಲಿ ನಡೆಯುತ್ತಿರುವ ಸಿಮೆಂಟ್ ರಸ್ತೆ ಕಾಮಗಾರಿ ಕಳಪೆಯಿಂದ ಕೂಡಿದೆ ಎಂದು ಅರೋಪಿಸಿ ಜೆಡಿಎಸ್ ಯುವ ಮುಖಂಡ ಮಹೇಶ್ ಅವರ ನೇತೃತ್ವದಲ್ಲಿ ಬೀದಿ ನಿವಾಸಿಗಳು ಕಾಮಗಾರಿ ತಡೆದು ಪ್ರತಿಭಟನೆ ನಡೆಸಿದರು. ಎಸ್.ಇ.ಪಿ. ಯೋಜನೆಯ ೩೦ ಲಕ್ಷ ಅನುದಾನದಲ್ಲಿ ಗ್ರಾಮದ ಬಿ.ಆರ್.ಹಿಲ್ಸ್ ರಸ್ತೆಯಿಂದ ಹಾಲಿನ ಡೈರಿ ರಸ್ತೆಯಲ್ಲಿ ನಡೆಯುತ್ತಿರುವ ಕಾಮಗಾರಿ ಕಳಪೆಯಾಗಿದ್ದು,ಕ್ರಿಯಾಯೋಜನೆ ಪ್ರಕಾರ ಕಾಮಗಾರಿ ಮಾಡುತ್ತಿಲ್ಲ.ಜೊತೆಗೆ ಗುಣಮಟ್ಟದ ಕಬ್ಬಿಣ ಹಾಕಿಲ್ಲ. ಕೆಳಗಡೆ ಪಾಲಿಥಿನ್ ಶೀಟು ಹಾಕಿಲ್ಲ, ಜಲ್ಲಿ ಹಾಕಿ ಒಂದು ದಿನ ಆಗಿಲ್ಲ. ತರಾತುರಿ ಕಾಮಗಾರಿ ಮಾಡುವ ಮೂಲಕ ಕಳಪೆ ಕಾಮಗಾರಿ ಮಾಡುತ್ತಿದ್ದಾರೆ ಎಂದು ದೂರಿದರು... ಇನ್ನು ಜೆಡಿಎಸ್ ಮುಖಂಡ ಮಹೇಶ್ ಮಾತನಾಡಿ,ಗುಣಮಟ್ಟದ ಕಾಮಗಾರಿ ಮಾಡಬೇಕು. ಇಲ್ಲದಿದ್ದರೆ ಕಾಮಗಾರಿ ನಡೆಯಲು ಬಿಡುವುದಿಲ್ಲ ಕಳಪೆ ಕಾಮಗಾರಿ ವಿರುದ್ದ ಹೋರಾಟ ಮಾಡುವುದಾಗಿ ಎಚ್ವರಿಸಿದರು... ಪ್ರತಿಭಟನೆಯಲ್ಲಿ ನಾಗೇಂದ್ರ, ಮೂರ್ತಿ, ಬಂಗಾರಚಾರಿ, ರಘು, ಮಹದೇವಸ್ವಾಮಿ, ಆಟೋ ನಾಗರಾಜು ಇತರರು ಭಾಗವಹಿಸಿದ್ದರು...